Vassilis Spanoulis

Vasilis Spanulis (, g. 1982 m. rugpjūčio 7 d.) – Graikijos krepšininkas, krepšinio treneris. Vienas geriausių visų laikų Graikijos ir Eurolygos žaidėjų; rungtyniavo įžaidėjo arba atakuojančiojo gynėjo padėtyje.

Gimė Larisoje. Pradėjo treniruotis Larisos „Gymnastikos“ klube. Brolis Dimitris – taip pat tapo krepšininku. 1999 m. debiutavo profesionalioje Larisos „Gymnastikos“ komandoje, rungtyniavusioje antrojoje Graikijos lygoje. 2001 m. persikėlė į „Marusi“, kuri žaidė aukščiausioje Graikijos lygoje ir Koračo taurėje. Tame sezone atvedė komandą į Graikijos taurės finalą, o 2003–2004 m. sezone su „Marusi“ pateko į Graikijos lygos finalą ir Iššūkio taurės finalą.„Panathinaikos brings back Spanoulis – On-Court – Welcome to EUROLEAGUE BASKETBALL“. Euroleague.net 2004 m. NBA šaukimuose antrajame rate pasirinktas Dalaso „Mavericks“.

Po puikaus sezono su „Marusi“, V. Spanulis persikėlė į Atėnų „Panathinaikos“, kur buvo vienas iš lyderių (Eurolygoje vid. po 14,6 taško, 3,1 perdavimo, 2,0 atkovoto kamuolio). Vėliau sezoną rungtyniavo NBA, Hiustono „Rockets“ klube, tačiau gavo mažai žaidimo laiko, rezultatai buvo kuklūs (vid. 2,7 taško, 0,9 perdavimo.„Spanoulis' NBA career stats“ Kitais metais žaidėjas grįžo į „Panathinaikos“ ir 2009 m. laimėjo Eurolygą. 2010 m., pasibaigus kontraktui su „Panathinaikos“, Spanulis perėjo į aršių priešininkų stovyklą – Pirėjo „Olympiakos“. Čia jis sužaidė 12 sezonų dar 2 kartus laimėjo Eurolygą ir tapo turnyro MVP.

Vasilis Spanulis pasiekęs daug Eurolygos rekordų: daugiausia taškų pelnęs, rezultatyvių perdavimų atlikęs, naudingumo balų surinkęs ir minučių sužaidęs per karjerą krepšininkas šiame turnyre.

Vasilis Spanulis buvo vienas Graikijos rinktinės lyderių, su ja laimėjo pasaulio čempionato sidabrą bei Europos čempionato auksą ir bronzą.

2022 m. pradėjo trenerio karjerą Atėnų „Peristeri“ klube. 2023 m. paskirtas Graikijos rinktinės treneriu. 2024 m. lapkritį vietoje Saša Obradovičiaus paskirtas AS Monaco treneriu.„Monaco“ vairas patikėtas Spanouliui, basketnews.lt

 Laimėjimai 
 Žaidėjo karjera
 Eurolyga: 2009, 2012, 2013 m.
 Eurolygos MVP: 2013 m., finalo ketverto MVP: 2009, 2012, 2013 m.
 „Eurolygos legenda“: 2022 m.
 FIBA Tarpžemyninė taurė: 2013 m.
 Graikijos krepšinio lyga: 2006, 2008, 2009, 2010, 2012, 2015, 2016 m.
 Graikijos krepšinio taurė: 2006, 2008, 2009, 2011 m.
 Graikijos lygos MVP: 2005, 2006, 2009, 2012, 2016 m.; finalo ketverto MVP: 2006, 2008, 2015, 2016 m.
 Pasaulio krepšinio čempionatas: sidabras – 2006 m.
 Europos krepšinio čempionatas: auksas – 2005 m.; bronza – 2009 m.
 U-20 Europos čempionatas: auksas – 2002 m.
 U-18 Europos čempionatas: bronza – 2000 m.
 Trenerio karjera
 Europos krepšinio čempionatas:  3 vieta (2025 m.)

 Šaltiniai 

Kategorija:Graikijos krepšininkai
Kategorija:Graikijos krepšinio treneriai